CELEX: 22005D0757
Language: el
Date: 2005-10-24 00:00:00
Title: Σύσταση αριθ. 1/2005 του Συμβουλίου Σύνδεσης ΕΕ-Μαρόκου, της 24ης Οκτωβρίου 2005, για την εφαρμογή του σχεδίου δράσης ΕΕ-Μαρόκου

28.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 285/49
            
         
      ΣΫΣΤΑΣΗ αριθ. 1/2005 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΜΑΡΌΚΟΥ
   
   της 24ης Οκτωβρίου 2005
   για την εφαρμογή του σχεδίου δράσης ΕΕ-Μαρόκου
   (2005/757/ΕΚ)
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΜΑΡΟΚΟΥ,
   Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, και ιδίως το άρθρο 80,
   Εκτιμώντας τα ακόλουθα:
   
               (1)
            
            
               Το άρθρο 80 της ευρωμεσογειακής συμφωνίας εξουσιοδοτεί το Συμβούλιο Σύνδεσης να διατυπώνει τις συστάσεις που κρίνει κατάλληλες για την επίτευξη των στόχων της συμφωνίας.
            
         
               (2)
            
            
               Σύμφωνα με το άρθρο 90 της ευρωμεσογειακής συμφωνίας, τα μέρη λαμβάνουν όποια γενικά ή ειδικά μέτρα απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.
            
         
               (3)
            
            
               Τα συμβαλλόμενα μέρη της ευρωμεσογειακής συμφωνίας συμφώνησαν επί του κειμένου του σχεδίου δράσης ΕΕ-Μαρόκου.
            
         
               (4)
            
            
               Το σχέδιο δράσης ΕΕ-Μαρόκου θα βοηθήσει στην εφαρμογή της ευρωμεσογειακής συμφωνίας με την επεξεργασία και την υιοθέτηση από τα μέρη συγκεκριμένων μέτρων που θα παρέχουν πρακτικό προσανατολισμό για την εφαρμογή της.
            
         
               (5)
            
            
               Το σχέδιο δράσης έχει το διπλό στόχο, αφενός να παρουσιάζει συγκεκριμένα μέτρα για την εκπλήρωση των υποχρεώσεων που υπέχουν τα μέρη στο πλαίσιο της ευρωμεσογειακής συμφωνίας, αφετέρου να παράσχει ένα ευρύτερο πλαίσιο για την περαιτέρω ενίσχυση των σχέσεων της ΕΕ με το Μαρόκο, που θα συνεπάγονται σημαντικό βαθμό οικονομικής ολοκλήρωσης και εμβάθυνση της πολιτικής συνεργασίας, σύμφωνα με τους γενικούς στόχους της ευρωμεσογειακής συμφωνίας,
            
         ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:
   Άρθρο μόνο
   Το Συμβούλιο Σύνδεσης συνιστά να εφαρμόσουν τα μέρη το επισυναπτόμενο σχέδιο δράσης ΕΕ-Μαρόκου (1) εφόσον η εφαρμογή του αποσκοπεί στην επίτευξη των στόχων της ευρωμεσογειακής συμφωνίας.
   
      Βρυξέλλες, 24 Οκτωβρίου 2005.
      
         
            Για το Συμβούλιο Σύνδεσης
         
         
            Ο Πρόεδρος
         
         M. BENAÏSSA
         
      
   
   
      (1)  http://register.consilium.eu.int